钦定古今图书集成/历象汇编/历法典/第055卷 > 图
## 钦定古今图书集成/历象汇编/历法典/第055卷 > 图

求乙丙得一七九六○乙丙线者乙丙弧之弦也乙丙弧为八十一度三十六分若设小轮全径为二十万分即乙丙弦为一二○六八四用变率法〈见前〉乙丙之先数得丙戊，丙丁为某数。

云某数者先乙丙为一

率先戊丙，为“二率” 相偕，为比例也。

乙丙之次数，得某数，算得戊丙一一八六三七，戊丁
一○七二六八四。既得戊丙弦，求其弧，得七十二度
四十六分一十○秒为戊壬丙。有戊壬丙弧，并入丙
乙乙甲，以减全周，馀九十五度一十六分五十○秒
为甲戊弧。其弦一四七七八六为甲戊线。甲戊弧于
全周为小分，则圈之心必在甲戊外。置庚心作己庚
壬丁线，定己为最高，壬为最庳。

次依几何原本。〈三卷三十六题〉甲丁戊丁两线内矩形，与己
丁壬丁两线内矩形等，又己丁壬丁矩形及庚壬上
方形，并与庚丁上方形等，则甲丁丁戊相乘，加全数
庚壬上方积，以开方得庚丁为一一四八五五六。次
设庚丁全数，为十万，用变率法得庚己八七○六，是
为月天半径与小轮半径之比例。

次从庚心作甲戊垂线平分甲戊线于辛，截甲戊弧
于癸，成庚辛丁直角形。此形有辛丁。

先得丁戊戊甲，今庚辛线平分甲戊，以辛戊加戊丁所得。